วันพฤหัสบดีที่ 30 มิถุนายน 2565
นายก เปิดงาน THAILAND SAFE@WORK#34 กระตุ้นสังคมไทยร่วมสร้างวัฒนธรรมความปลอดภัยที่ยั่งยืน
นายก เปิดงาน THAILAND SAFE@WORK#34 กระตุ้นสังคมไทยร่วมสร้างวัฒนธรรมความปลอดภัยที่ยั่งยืน
วันที่30มิถุนายน2565พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานเปิดงานความปลอดภัยและอาชีวอนามัยแห่งชาติครั้งที่34 THAILAND SAFE@WORKโดยมีนายสุชาติชมกลิ่นรัฐมนตรีว่าการกระทรวงแรงงานกล่าวรายงานวัตถุประสงค์การจัดงานนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนายบุญชอบสุทธมนัสวงษ์ปลัดกระทรวงแรงงานพล.ต.ต.นันทชาติศุภมงคลนายสุทธิสุโกศลจ่าเอกยศสิงห์เหลี่ยมเลิศประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยผู้บริหารระดับสูงกระทรวงแรงงานและหน่วยงานที่เกี่ยวข้องร่วมเป็นเกียรติในพิธีเปิดงานด้วยณห้องรอยัลจูบิลี่บอลรูมศูนย์แสดงสินค้าและการประชุมอิมแพ็คเมืองทองธานีจังหวัดนนทบุรี
พล.อ.ประยุทธ์กล่าวว่าขอแสดงความยินดีกับสถานประกอบกิจการที่ได้รับรางวัลแห่งความสำเร็จและน่าภาคภูมิใจจากการที่บุคลากรทุกคนทุกระดับในองค์กรมีส่วนร่วมในการส่งเสริมความปลอดภัยอาชีวอนามัยและสภาพแวดล้อมในการทำงานจนบรรลุผลสัมฤทธิ์รัฐบาลได้วางโรดแมปสำคัญด้านแรงงานซึ่งกระทรวงแรงงานได้เร่งแก้ไขและคลี่คลายปัญหาไปได้หลายเรื่องเช่นการป้องกันแก้ไขปัญหาการค้ามนุษย์และการหลบหนีเข้าเมืองของแรงงานเพื่อนบ้านเป็นต้นสำหรับนโยบายด้านการเพิ่มศักยภาพทางเศรษฐกิจของประเทศการส่งเสริมบทบาทและการใช้โอกาสในประชาคมอาเซียนรวมทั้งการพัฒนาและส่งเสริมการใช้ประโยชน์จากวิทยาศาสตร์การวิจัยพัฒนาและนวัตกรรมรัฐบาลได้เร่งดำเนินนโยบายเศรษฐกิจทั้งการพัฒนาโครงสร้างพื้นฐานด้านการขนส่งและคมนาคมการอุตสาหกรรมที่ใช้เทคโนโลยีขั้นสูงเพิ่มขีดความสามารถของผู้ประกอบการวิสาหกิจขนาดกลางและขนาดย่อมพัฒนาเขตเศรษฐกิจพิเศษและส่งเสริมโครงการลงทุนขนาดใหญ่ของประเทศแต่การขับเคลื่อนนโยบายเศรษฐกิจดังกล่าวเหล่านี้ให้บรรลุผลสัมฤทธิ์ได้ต้องอาศัยฟันเฟืองสำคัญที่สุดคือแรงงานดังนั้นจึงขอให้ทุกคนช่วยกันยกระดับทักษะฝีมือแรงงานให้สอดคล้องกับการขับเคลื่อนการพัฒนาเศรษฐกิจของประเทศด้วยการสร้างระบบการเรียนรู้ฝึกคนให้มีคุณภาพมีวินัยมีความเอื้ออาทรตระหนักรู้ที่จะดูแลตนเองครอบครัวและสังคมให้มีความมั่นคงปลอดภัยผมเชื่อว่าเราทุกคนตระหนักดีว่าการสร้างวัฒนธรรมความปลอดภัยให้เกิดขึ้นในสังคมบ้านเราไม่ใช่เรื่องง่ายและคงต้องใช้เวลามากพอสมควรกระทรวงแรงงานเองจึงต้องส่งเสริมคุณภาพชีวิตของแรงงานเป็นเป้าหมายสำคัญทั้งเรื่องความปลอดภัยอาชีวอนามัยและความผาสุกที่ยั่งยืนของแรงงานทุกหน่วยงานที่เกี่ยวข้องต้องส่งเสริมสนับสนุนซึ่งกันและกันต้องมองสภาพการทำงานในอนาคตให้ทันกับสถานการณ์และวิถีการเปลี่ยนแปลงเพื่อเตรียมการสนับสนุนส่งเสริมให้แรงงานยังคงได้ทำงานในสภาพแวดล้อมการทำงานที่เหมาะสมปลอดจากอุบัติเหตุและโรคจากการทำงานในทุกสภาพการณ์
ซึ่งตามที่ท่านรัฐมนตรีว่าการกระทรวงแรงงานกล่าวรายงานวัตถุประสงค์การจัดงานว่าจะขับเคลื่อนค่านิยม3ประการในการสร้างวัฒนธรรมไทยเชิงป้องกันคือการมีสติรู้ตัววินัยถูกต้องเอื้ออาทรใส่ใจเพื่อต้องการให้คนไทยที่อยู่ในกำลังแรงงานกว่า37ล้านคนมีความสุขถ้ากระทรวงแรงงานทุ่มเทสร้างค่านิยมให้เกิดขึ้นในกลุ่มคนทำงานได้อย่างยั่งยืนก็เท่ากับว่าเรามั่นใจได้ว่าอย่างน้อยประชากรครึ่งประเทศจะเป็นทรัพยากรบุคคลที่มีคุณภาพสามารถดูแลตนเองและเป็นกำลังสำคัญในการพัฒนาประเทศให้เกิดความมั่นคง
“แรงงานในทุกสาขาอาชีพเป็นทรัพยากรที่มีค่าในการขับเคลื่อนการพัฒนาเศรษฐกิจของประเทศเมื่อวิถีการทำงานเปลี่ยนไปอย่างรวดเร็วทุกภาคส่วนจึงต้องเตรียมแรงงานให้ก้าวทันโลกพร้อมรับวิถีชีวิตการทำงานในรูปแบบใหม่ในทุกมิติผมเชื่อมั่นว่าการสร้างวัฒนธรรมไทยเชิงป้องกันทั้ง3ประการคือการมีสติรู้ตัววินัยถูกต้องเอื้ออาทรใส่ใจจะสอดคล้องกับแนวคิดการจัดงานในวันนี้ที่ว่า“ร่วมสร้างวัฒนธรรมไทยเชิงป้องกันสู่ความปลอดภัยอาชีวอนามัยและความผาสุกที่ยั่งยืน”พล.อ.ประยุทธ์กล่าวท้ายสุด
โอกาสนี้นายกรัฐมนตรีได้ยังมอบโล่แก่ผู้สนับสนุนการจัดงานมอบโล่ประกาศเกียรติคุณกิจกรรมการรณรงค์ลดสถิติอุบัติเหตุจากการทำงานให้เป็นศูนย์ประจำปี2565ระดับแพลทินัมให้กับสถานประกอบกิจการจำนวน38แห่งมอบโล่ประกาศเกียรติคุณโครงการพัฒนาสถานประกอบกิจการตามมาตรฐานระบบการจัดการด้านความปลอดภัยอาชีวอนามัยและสภาพแวดล้อมในการทำงานประจำปีงบประมาณ2564ระดับแพลทินัมให้กับสถานประกอบกิจการจำนวน27แห่งและมอบรางวัลการประกวดโครงงานพัฒนานวัตกรรมด้านความปลอดภัยและอาชีวอนามัยประจำปี2565จำนวน5รางวัล
นายสุชาติกล่าวว่าการจัดงานในครั้งนี้กระทรวงแรงงานโดยสถาบันส่งเสริมความปลอดภัยอาชีวอนามัยและสภาพแวดล้อมในการทำงาน(องค์การมหาชน)หรือสสปท.ร่วมกับหน่วยงานที่เกี่ยวข้องจัดขึ้นระหว่างวันที่30มิถุนายน- 2กรกฎาคม2565ณศูนย์แสดงสินค้าและการประชุมอิมแพ็คเมืองทองธานีมีวัตถุประสงค์เพื่อให้นายจ้างลูกจ้างผู้ที่เกี่ยวข้องทั้งภาครัฐและภาคเอกชนตระหนักถึงความสำคัญในเรื่องความปลอดภัยอาชีวอนามัยและสภาพแวดล้อมในการทำงานภายใต้แนวคิด“ร่วมสร้างวัฒนธรรมไทยเชิงป้องกันสู่ความปลอดภัยอาชีวอนามัยและความผาสุกที่ยั่งยืนโดยกิจกรรมภายในงานประกอบด้วยพิธีมอบรางวัลแก่สถานประกอบกิจการที่ไม่มีอุบัติเหตุจนเป็นเหตุให้ลูกจ้างต้องหยุดงานและมีการบริหารจัดการด้านความปลอดภัยฯอย่างเป็นระบบมีการสัมมนาวิชาการในรูปแบบOn SiteและOnlineการแสดงนิทรรศการและการสาธิตด้านความปลอดภัยในการทำงานรวมทั้งกิจกรรมการประกวดและสาระบันเทิงด้านความปลอดภัยในการทำงานเพื่อให้กลุ่มบุคคลและองค์กรที่เกี่ยวข้องได้มีโอกาสในการแลกเปลี่ยนเรียนรู้ประสบการณ์ทางวิชาการพัฒนาแนวคิดและวิธีการแก้ไขปัญหาเพื่อการสร้างวัฒนธรรมไทยเชิงป้องกันสู่ความปลอดภัยอาชีวอนามัยและความผาสุกที่ยั่งยืนโดยในปีนี้จะดำเนินการขับเคลื่อนค่านิยมร่วมความปลอดภัย3ด้านคือการมีสติรู้ตัววินัยถูกต้องเอื้ออาทรใส่ใจอย่างจริงจังและต่อเนื่อง
+++++++++++++++++++
กองเผยแพร่และประชาสัมพันธ์
30มิถุนายน2565